#### [Anexa 5.1 - Termeni de referință](#Anexe)

Proiectul privind Învățământul Secundar (ROSE)

Schema de Granturi Pentru Universitati – SGCU - SS

Beneficiar: Universitatea Politehnica din Bucuresti

Titlul proiectului: Educatie, formare si dezvoltare profesionala in domeniul Ingineriei Medicale - EduMed

Acord de grant nr.: AG352/SGU/SS/III din 08.09.2020

**Termeni de referință pentru**

**SERVICII DE CONSULTANȚĂ -** **Servicii de training - dezvoltare a competențelor socio-emoționale**

**1. Context**

Proiectul privind Învățământul Secundar (Romania Secondary Education Project – ROSE), în valoare totală de 200 de milioane de euro, este finanțat integral de Banca Internațională de

Reconstrucție și Dezvoltare (BIRD – Banca Mondială), în baza Legii nr. 234/2015 *pentru ratificarea Acordului de Împrumut no. 8481 – RO (Proiectul privind învățământul secundar) între România și BIRD, semnat la Washington la 17 aprilie 2015*, și se va derula pe o perioadă de 7 ani, în intervalul 2015 – 2022. Proiectul este implementat de către Ministerul Educației Naționale, prin Unitatea de Management al Proiectelor cu Finanțare Externă.

Obiectivele de Dezvoltare ale proiectului ROSE sunt îmbunătățirea tranziției de la liceu la învățământul terțiar și creșterea gradului de retenție în primul an de învățământ universitar în instituțiile finanțate în cadrul proiectului.

În baza Acordului de Grant nr. **AG352/SGU/SS/III din 08.09.2020**, semnat cu MEN-UMPFE, Universitatea POLITEHNICA din București/Facultatea de Inginerie Medicală a accesat în cadrul Schemei de granturi pentru Universități (SGU) finanțate din proiectul ROSE un grant în valoare de 709.289 Lei pentru implementarea subproiectului **Educație, formare si dezvoltare profesionala in domeniul Ingineriei Medicale - EduMed** și intenționează să utilizeze o parte din fonduri pentru achiziția de *servicii de consultanță (Servicii de training - dezvoltare a competențelor socio-emoționale)* pentru - asigurarea accesului la un învățământ tehnic de calitate prin măsuri integrate de activități de consiliere profesională și orientare în carieră, programe remediale, precum și urmărirea dobândirii de competențe specifice și deprinderi practice prin vizite de studiu la societăți de profil, în vederea împlinirii și dezvoltării personale, pentru incluziune socială și inserție profesională a unui grup țintă de studenți din anul I de studii universitare de licență.

**2. Obiectiv**

Realizarea unor sesiuni de dezvoltare a competențelor socio – emoționale cu studenții grupului țintă. În acest sens, vor fi contactate servicii de consultanță în domeniu, care vor desfășura sesiuni de dezvoltare a competențelor socio – emoționale cu grupul țintă urmărind creșterea respectului de sine, îmbunătățirea modului de relaționare cu colegii, îmbunătățirea modului de reacție în situațiile stresante, introspecția/autocunoașterea emoțională cu scopul identificării și conștientizării emoțiilor predominante în comportament, mai ales a acelora care blochează activitatea de învățare în domeniile specifice FIM, identificarea punctelor sensibile si eventualele modalități de tratare a acestora astfel încât să conducă la îmbunătățirea vizibilității în societate.

**3. Scopul serviciilor**

În vederea îndeplinirii obiectivului serviciilor, Consultantul va realiza următoarele activităţi:

* Desfășurarea sesiunilor de dezvoltare a competențelor socio – emoționale, pentru 4 grupe de căte maxim 20 studenți, cu o durată de maxim 2h/sesiune.
* Elaborare suport curs – dezvoltarea competențelor socio – emoționale.
* Elaborare materiale pentru desfășurarea sesiunilor de dezvoltare a competențelor socio – emoționale (cu conținutul tehnicilor exersate în timpul sesiunilor).

**4. Livrabile**

Ca rezultat al serviciilor descrise mai sus, Consultantul va trebui să transmită următoarele livrabile:

* Suport curs – dezvoltarea competențelor socio - emoționale.
* Materiale pentru desfășurarea sesiunilor de dezvoltare a competențelor socio – emoționale.
* Liste prezență pentru fiecare sesiune de lucru.
* Raport de activitate – termen de livrare – după maxim 5 zile lucrătoare de la încheierea sesiunilor de lucru.

**5. Cerințe privind calificarea Consultanților**

În baza experienței în domeniu, Consultantului i se solicită să presteze serviciile luând în considerare principiul economiei și eficienței şi să ofere nivelul etic şi profesional cel mai ridicat, astfel încât Beneficiarul să fie capabil să finalizeze sub-proiectul finanțat în cadrul schemei de granturi pentur universități, conform procedurilor descrise în Manualul de Granturi şi termenelor din Acordul de Grant semnat cu MEN-UMPFE.

**Competențele minime** cerute pe care trebuie să le dovedească Consultantul sunt următoarele:

1. Pregătire universitară în oricare din domeniile: comunicare / psihologie / științele educației / psihopedagogie / sociologie sau similar, certificată prin diplomă de licență eliberată de o universitate acreditată; studiile de masterat în domeniu constituie un avantaj.
2. Experiența profesională în minimum 2 proiecte educaționale.
3. Cel puțin 1 an de experiență într-un domeniu relevant pt. obiectul serviciilor de consultanță
4. Competențe dovedite prin calificarea/participarea la conferințe și/sau cursuri de formare profesională, în domenii relevante pt. obiectul serviciilor solicitate
5. Cursuri în domenii precum sociologie / psihologie / comunicare / dezvoltare profesională / coaching / training / psiho-pedagogie / dezvoltarea competențelor socio-emoționale.
6. Certificarea ca formator constituie un avantaj

**6. Alți termeni relevanți**

**Perioadă de implementare/ Durata serviciilor.**

Sesiunile de dezvoltare a competențelor socio – emoționale, cu o durată de minim 2h/sesiune, cu cele 4 grupe de studenți ai grupului țintă al proiectului, vor fi realizate imediat după încheierea contractului (2 luni).

**Locație.**

Consultanții își vor desfășura activitatea la sediul FIM sau online, după caz, iar aceasta constă în realizarea unor sesiuni de dezvoltare a competențelor socio – emoționale cu GT (conform pct.3 Scopul serviciilor).

**Raportare.**

Raportul de activitate realizat de consultant la finalul desfășurării tuturor sesiunilor de lucru trebuie să includă descrierea activităților desfășurate în timpul sesiunilor, feedback-ul primit de la studenții grupului țintă al proiectului, listele de prezență și materialele distribuite în timpul desfășurării sesiunilor de lucru.

Termenul estimat pentru predarea raportului este la maxim 5 zile lucrătoare de la încheierea sesiunilor de lucru și vor fi predate spre avizare directorului de proiect, Andreia Cucuruz.

**Facilități oferite de Beneficiar.**

Beneficiarul, Universitatea POLITEHNICA din București, Facultatea de Inginerie Medicală, pune la dispoziție consultantului, următoarele:

* Sală de curs
* Video-proiector
* Calculator/laptop

**Confidențialitate.** Consultantul nu trebuie sa comunice niciunei persoane sau entități vreo informație confidențială obținută pe parcursul realizării serviciilor propuse.

**Drepturi de proprietate intelectuală.** Toate documentele elaborate sau pregătite de către Consultant pentru Beneficiar în cursul îndeplinirii serviciilor vor avea caracter confidențial și vor deveni și rămâne proprietatea absolută a Beneficiarului. Consultantul va transmite toată această documentație către Beneficiar până la termenul final stabilit prin Contract sau până la expirarea acestuia.